Diari Oficial de la Generalitat Valenciana


Sumari del DOGV 8783, del 07-04-2020 (2020/966)

Notificació de la sentència dictada en el judici verbal número 1199/2019.
-------------------------------------------------------------------------

### Dades del document

Número de DOGV
:   8783

Data del DOGV
:   07-04-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/966


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici verbal número 1199/2019. [2020/966]  
Jesús Mario Abat Gallego, lletrat de l'Administració de justícia d'aquesta ciutat i el seu partit, faig saber que en el judici indicat més amunt s'ha dictat sentència de data 30.01.2020 l'encapçalament i la part dispositiva de la qual són literalment com segueix:  
  
«Sentència núm.21/2020  
Castelló de la Plana, 30 de gener de 2020.  
Vistos per Carolina del Carmen Castillo Martínez, magistrada jutgessa titular del Jutjat de Primera Instància número 2 de Castelló de la Plana i el seu partit, les presents actuacions de judici verbal de desnonament número 1199/2019-F, promoguts per BANKIA, SA, representada per la procuradora dels tribunals M. Dolores Olucha Varela i defensada pel lletrat Juan Bover Belenguer, contra ignorats ocupants de l'immoble situat al carrer del Penyagolosa, núm. 4, planta 1a, porta dreta, de Castelló de la Plana (en rebel·lia).  
Vistos els preceptes legals esmentats i altres de pertinent aplicació,  
  
  
Dispositiva  
1. Estime íntegrament la demanda interposada per BANKIA, SA, i, en conseqüència, declare que els ignorats ocupants de l'immoble situat al carrer del Penyagolosa, núm. 4, planta 1a, porta dreta, de Castelló de la Plana, ocupen l'immoble propietat de l'actora sense cap títol i sense pagar cap contraprestació, per la qual cosa ha de declarar-se que pertoca al desnonament per precari d'aquell respecte del mencionat immoble, que hauran de deixar lliure, vacu i expedit i a la disposició de la part actora sota prevenció de llançament si no ho fan en el termini legal.  
  
2. Pertoca la imposició de les costes del procediment a la part demandada.  
Aquesta és la meua sentència, que pronuncie, mane i signe.  
Notifiqueu la present resolució a les parts personades i preveniu-los que no és ferma i que contra aquesta es pot interposar un recurs d'apel·lació.  
De conformitat amb la DA 15a de l'LOPJ, perquè siga admés a tràmit el recurs d'apel·lació contra aquesta resolució, haurà de constituir-se el preceptiu depòsit, que serà retornat només en el cas que el recurs siga estimat.  
El depòsit haurà de constituir-lo ingressant l'esmentada quantitat en el banc BANESTO, en el compte corresponent a aquest expedient (JJJJ 6725 AW EEEE AA), indicant, en el camp «concepte» el codi «02 Civil-Apel·lació» i la data de la resolució recorreguda amb el format DD/MM/AAAA.  
En el cas de realitzar l'ingrés mitjançant una transferència bancària, després de completar el codi de compte corrent (CCC, 20 dígits), s'indicarà en el camp «concepte» el número de compte el codi i la data, en la forma exposada en el paràgraf anterior.  
En cap cas s'admetrà una consignació per un import diferent del que s'ha indicat. En el cas que haja de realitzar altres pagaments en el mateix compte, haurà de verificar un ingrés per cada concepte, fins i tot si obeeixen a altres recursos d'aquella o de diferent classe.  
Atés que es desconeix el domicili o la residència actuals de l'entitat demandada, ignorats ocupants del carrer del Penyagolosa, núm. 4, de Castelló de la Plana, de conformitat amb el que es disposa en l'article 497 de la Llei 1/2000, d'enjudiciament civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de l'esmentada sentència.  
  
  
Castelló de la Plana, 30 de gener de 2020.- El lletrat de l'Administració de justícia: Jesús Mario Abat Gallego.